佢哋長期處於南邊嘅「蠻夷之族」嘅傳統，造就咗武家文化－表現喺清朝園林嘅碉樓形式同近代園林嘅「肥胖」立面同簡樸粗柱。遠儒性由品味上睇有人會話係俗－即係世俗文化。呢種世俗文化係嶺南文化嘅主流，喺19世紀打後零舍明顯－北方嘅政客官僚，江南嘅文人騷客，嶺南嘅商家富豪成為咗三大地域園林嘅創作主體，嶺南園林嘅空間實用性同園宅一體嘅設計就係呢種文化嘅展現。